ম্যাজিক জনসন

**ইয়ারভিন ম্যাজিক জনসন জুনিয়র** (জন্ম: ১৪ আগস্ট ১৯৫৯) একজন আমেরিকান পেশাদার বাস্কেটবল খেলোয়াড় ছিলেন। তিনি জাতীয় বাস্কেটবল অ্যাসোসিয়েশন-এর লস অ্যাঞ্জেলেস লেকার্স এর বাস্কেটবল কার্যক্রমের প্রাক্তন সভাপতি। তিনি সর্বসময়ের অন্যতম সেরা পয়েন্ট গার্ড হিসেবে খ্যাত। জনসন এনবিএ ইতিহাসের অন্যতম সেরা খেলোয়াড় হিসেবে পরিচিত। ১৩ মৌসুমের জন্য জনসন লেকার্সে খেলেছেন। উচ্চবিদ্যালয় ও কলেজে চ্যাম্পিয়নশিপ জয়ের পর লেকার্স জনসনকে ১৯৭৯ এনবিএ ড্রাফটের জন্য নির্বাচিত করে। তিনি অভিষেক মৌসুমে চ্যাম্পিয়নশিপ ও এনবিএ ফাইনালসের সবচেয়ে মূল্যবান খেলোয়াড় পুরস্কার লাভ করেন। ১৯৮০র দশকে লেকার্সের হয়ে জনসন আরো চারটি চ্যাম্পিয়নশিপ লাভ করেন। ১৯৯১ সালে আকস্মিকভাবে জনসন ঘোষণা দেন- তিনি এইচআইভিতে আক্রান্ত হয়েছেন, যার ফলে তিনি আর খেলতে পারবেন না। কিন্তু ১৯৯২ অল স্টার গেম খেলায় জনসন যোগদান করেন এবং পুনরায় মূল্যবান খেলোয়াড় পুরস্কার লাভ করেন। সহযোগী খেলোয়াড়রা প্রতিবাদ করায় জনসন অবসর গ্রহণ করেন। কিন্তু ১৯৯৬ সালে তিনি আবার ক্রীড়ামঞ্চে আগমন করেন এবং লেকার্সের হয়ে ৩২টি খেলায় অংশগ্রহণ করেন। তারপর তিনি তৃতীয় ও চূড়ান্ত বারের মত অবসর গ্রহণ করেন।

জনসন তিনটি এনবিএ এমভিপি পুরস্কার লাভের পাশাপাশি নয়বার এনবিএ ফাইনালসে অবতীর্ণ হওয়া, বারোটি অল স্টার গেমস এবং দশটি অল এনবিএ ফার্স্ট এন্ড সেকেন্ড টিমের সদস্যপদে মনোনয়ন লাভ করেন। তিনি প্রতি ম্যাচে সর্বোচ্চসংখ্যক সহায়তা দানের রেকর্ডের অধিকারী (১১.২)। জনসন ১৯৯২ সালে যুক্তরাষ্ট্রের অলিম্পিক পুরুষ বাস্কেটবল দলের সদস্য নির্বাচিত হন। দলটি অলিম্পিকে স্বর্ণপদক লাভ করে। ১৯৯২ সালে এনবিএ ত্যাগের পর জনসন "ম্যাজিক জনসন অল স্টার্স" দল গঠন করেন। এটি বিশ্বজুড়ে প্রদর্শনী খেলা দেখিয়ে বেড়াত। ১৯৯৬ সালে জনসন এনবিএ-র সেরা পঞ্চাশ খেলোয়াড়ের একজন নির্বাচিত হন।

জনসন দুইবার বাস্কেটবল হল অব ফেমে স্থান পান। ২০০২ সালে সামগ্রিক কর্মজীবন ও ২০১০ সালে ড্রিম টিমের সদস্য হিসেবে জনসন এ সম্মান অর্জন করেন। বোস্টন সেল্টিকস দলের তারকা ল্যারি বার্ড-এর সাথে তার বন্ধুত্ব ও প্রতিদ্বন্দ্বিতা ভালোভাবে লিপিবদ্ধ রয়েছে।

জনসন এইচআইভি/এইডস ও নিরাপদ যৌনতা নিয়ে বিস্তারিত সচেতনতামূলক কর্মসূচি চালিয়েছেন। উদ্যোক্তা, মানবতাবাদী, সম্প্রচারকারী এবং অনুপ্রেরণাদায়ী বক্তা হিসেবেও তিনি সুনাম অর্জন করেছেন। সে সময় ব্যাপকভাবে ধারণা করা হতো, এইচআইভি সমকামীদের রোগ এবং এ নিয়ে বিষমকামীদের উদ্বিগ্ন হওয়ার কোনো যৌক্তিকতা নেই। কিন্তু এই ধারণা হতে উত্তরণে জনসন ব্যাপক ভূমিকা লাভ করেন।

## তথ্যসূত্র

## বহিঃসংযোগ

বিষয়শ্রেণী:১৯৫৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন বাস্কেটবল খেলোয়াড়
বিষয়শ্রেণী:মার্কিন জনহিতৈষী
বিষয়শ্রেণী:এইচআইভি/এইডস কর্মী
বিষয়শ্রেণী:২১শ শতাব্দীর মার্কিন ব্যবসায়ী
বিষয়শ্রেণী:২০শ শতাব্দীর মার্কিন ব্যবসায়ী
বিষয়শ্রেণী:মার্কিন চলচ্চিত্র স্টুডিও নির্বাহী
বিষয়শ্রেণী:মার্কিন স্বাস্থ্যকর্মী
বিষয়শ্রেণী:মার্কিন পুরুষ বাস্কেটবল খেলোয়াড়
বিষয়শ্রেণী:মার্কিন প্রেরণাদায়ী বক্তা
বিষয়শ্রেণী:ক্যালিফোর্নিয়ার ডেমোক্র্যাট
বিষয়শ্রেণী:গ্র্যামি পুরস্কার বিজয়ী
বিষয়শ্রেণী:১৯৯২ গ্রীষ্মকালীন অলিম্পিকের পদক বিজয়ী
বিষয়শ্রেণী:এইচআইভি/এইডস আক্রান্ত ব্যক্তি
বিষয়শ্রেণী:পয়েন্ট গার্ড
বিষয়শ্রেণী:১৯৯২ গ্রীষ্মকালীন অলিম্পিকের বাস্কেটবল খেলোয়াড়
বিষয়শ্রেণী:২১শ শতাব্দীর মার্কিন পুরুষ ক্রীড়াবিদ
বিষয়শ্রেণী:২০শ শতাব্দীর মার্কিন পুরুষ ক্রীড়াবিদ
বিষয়শ্রেণী:২১শ শতাব্দীর আফ্রিকান-মার্কিন পুরুষ ক্রীড়াবিদ
বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক
বিষয়শ্রেণী:আফ্রিকান-মার্কিন খ্রিস্টান
বিষয়শ্রেণী:আফ্রিকান-মার্কিন ধনকুবের
বিষয়শ্রেণী:আফ্রিকান-মার্কিন সক্রিয়কর্মী
বিষয়শ্রেণী:মার্কিন অর্থদাতা
বিষয়শ্রেণী:মার্কিন আবাসন ব্যবসায়ী
বিষয়শ্রেণী:মার্কিন এইচআইভি/এইডস সক্রিয়কর্মী
বিষয়শ্রেণী:মার্কিন পানীয় শিল্পের ব্যবসায়ী
বিষয়শ্রেণী:মার্কিন শতকোটিপতি
বিষয়শ্রেণী:মিশিগানের ব্যবসায়ী
বিষয়শ্রেণী:লস অ্যাঞ্জেলেসের ব্যবসায়ী
বিষয়শ্রেণী:২০শ শতাব্দীর আফ্রিকান-মার্কিন পুরুষ ক্রীড়াবিদ